Missatge: La missió Gaia, amb participació catalana, cartografiarà 1.000 milions d'estrelles i farà el primer mapa en 3D de la galàxiaRedacció - 02/12/2013 - 14.14h    El 19 de desembre es llançarà des de la Guaiana Francesa la missió del satèl·lit Gaia de l'agència espacial europea que explorarà mil milions d'estrelles i farà el primer mapa en 3D de la nostra galàxia. Aquest dilluns científics i enginyers de la Universitat de Barcelona han presentat la missió, que compta amb una important participació científica catalana i espanyola. I és que un 11% del projecte Gaia és de responsabilitat espanyola i la part catalana més destacada serà el processament de les dades científiques en el qual participarà, entre d'altres, el supercomputador Mare Nostrum. Gaia incorpora tecnologia puntera també de producció catalana i, segons Jordi Torra, catedràtic d'Astronomia de la Universitat de Barcelona, revolucionarà l'actual coneixement de la Via Làctia. I és que el que farà Gaia "serà multiplicar per 10.000 el coneixement actual de la galàxia". La sonda, que orbitarà a un milió i mig de quilòmetres de la Terra, observarà el cel durant 5 anys i enviarà 50 gigabites de dades cada dia.

Resposta: En Jordi Torra ens va explicar com anava la càmera CCD que porta aquest trasto i és una meravella